**DĖL INDIVIDUALIOS ŠVIETIMO VEIKLOS**

 Ketinate ar teikiate švietimo / mokymo individualias paslaugas?

Primename, jog gyventojai, teikiantys švietimo / mokymo individualias paslaugas, t. y. vykdantys individualią veiklą, privalo registruotis į mokesčių mokėtojų registrą ir pasirinkti priimtiniausią individualios veiklos vykdymo formą: įregistruoti individualią veiklą pagal pažymą (Švietimo veikla pagal Ekonominės veiklos rūšių klasifikatorių 2 red. ‒ 85\*\* kodas) arba individualios veiklos vykdymui įsigyti verslo liudijimą (veiklos rūšis -103 Kvalifikacijos tobulinimo ir papildomo mokymo veikla). Individualią veiklą ar verslo liudijimą įsigyti galima prisijungus prie [Mano VMI](https://www.vmi.lt/manovmi/lt/ManoVMIep.aspx?authenticated=1) ar atvykus į bet kurį VMI aptarnavimo [padalinį](http://www.vmi.lt/cms/aptarnavimo-skyriai). Siūlome peržiūrėti vedlius, paaiškinančius, kaip per Mano VMI įsigyti [verslo liudijimą](https://www.vmi.lt/mokymai/mod/resource/view.php?id=250) ar įregistruoti [individualią veiklą](https://www.vmi.lt/mokymai/mod/resource/view.php?id=379).

Bendra informacija apie individualios veiklos vykdymą yra pateikta leidinyje, kurį galite rasti <https://www.vmi.lt/cms/web/kmdb> → Leidiniai → Gyventojų pajamų mokestis → Individuali veikla ir verslo liudijimai → Leidinys „Laisvojo mokytojo (trenerio) individualios veiklos vykdymo ypatumai“.

Valstybinė mokesčių inspekcija individualią veiklą vykdantiems gyventojams 2019 metais pristato naują e. paslaugą — virtualų buhalterį i.APS. Tai nemokama supaprastintos buhalterinės apskaitos programa, kuria naudotis gali tiek vykdantys individualią veiklą pagal pažymą, tiek dirbantys su verslo liudijimais. Daugiau informacijos rasite <http://www.vmi.lt/cms/virtualus-buhalteris-i.aps>.

Savarankiškai aktualią informaciją Valstybinės mokesčių inspekcijos prie Lietuvos Respublikos finansų ministerijos administruojamų mokesčių klausimais, seminarų dalijamąją medžiagą, paaiškinimus ir komentarus galite rasti adresu www.vmi.lt. Pasikonsultuoti su VMI specialistais Jus dominančiais mokesčių klausimais galite telefonu 1882 arba +370 5 260 5060. Telefonu suteikta konsultacija yra lygiavertė rašytinei, nes pokalbiai yra įrašomi ir saugomi 5 metus.

Aktuali informacija apie mokesčių reformą <http://www.vmi.lt/cms/mokesciu-pakeitimai-nuo-2019-m.>